stanford-oval/wikipedia huggingface dataset:
מחלף לטרון

| --- | --- |
 תאריך הקמה:  יולי 1978
 מיקום:  לטרון
 כבישים במחלף:    כביש 1   כביש 3
 מסילות במחלף:  קו הרכבת המהיר לירושלים
 אתרים סמוכים:  מנזר השתקנים, אתר ההנצחה של חיל השריון ומיני ישראל
 קואורדינטות:  31°50′21″N 34°59′14″E﻿ / ﻿31.83922222°N 34.98713889°E﻿ / 31.83922222; 34.98713889
 
  (למפת השפלה מוגדלת) מחלף לטרון(למפת השפלה רגילה) מחלף לטרון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף לטרון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף לטרון
 
מחלף לטרון הוא מחלף המחבר בין כביש 1 וכביש 3 ונמצא באזור לטרון. המחלף מורכב מגשר בכביש 1 החולף על פני כביש 3. כל כיווני התנועה במחלף מתאפשרים, אך כל הפניות שמאלה כרוכות בהמתנה בצומת או רמזור.
שטחו של מחלף לטרון ממוקם מעבר לקו הירוק והיה בשליטת ממלכת ירדן עד ל-1967. המחלף נחנך ביולי 1978, עם פתיחתו לתנועה של כביש 1, שכונה אז כביש מספר 10. עד להקמת קטע כביש זה, התנהלה התנועה מתל אביב-יפו לירושלים דרך כביש המוכר כיום ככביש 44 ומשם אל צומת שבשטחו ממוקם כיום מחלף שער הגיא.
סמוך למחלף נמצאים מנזר השתקנים, אתר ההנצחה של חיל השריון, מיני ישראל ומסילת הרכבת החדשה לירושלים.
הערות שוליים

↑  הסדרי תנועה בדרך מס' 10 קטע שער הגיא - תל אביב, מעריב, 7 ביולי 1978
| 0 | 1 | 2 |
| --- | --- | --- |
| הקודם: מחלף ענבה | מחלפים בכביש 1 | הבא: מחלף שער הגיא |
חבייר סביולה

חבייר פדרו סביולה (בספרדית: Javier Pedro Saviola; נולד ב-11 בדצמבר 1981 בבואנוס איירס שבארגנטינה) הוא כדורגלן עבר ארגנטיני ששיחק בעמדת החלוץ. לזכותו 40 הופעות בנבחרת ארגנטינה. סביולה כונה אל קונחו (El Conejo) - הארנב בספרדית, זאת בשל גובהו הנמוך, הזריזות והמהירות שאפיינו אותו מתחילת הקריירה.
ב-4 במרץ 2004 נבחר סביולה על ידי פלה לאחד מ-125 שחקני הכדורגל החיים הטובים בעולם.
תארים

אליפות ארגנטינה: אפרטורה 1999, קלאוסורה 2000
גביע ליברטדורס: 2015
גביע סורוגה בנק: 2015
הליגה האירופית: 2005/06
אליפות ספרד: 2007/08
הסופר קאפ הספרדי: 2008
אליפות פורטוגל: 2009/10
גביע הליגה הפורטוגלית (3): 2009/10, 2010/11, 2011/12
אליפות יוון: 2013/14
גביע העולם בכדורגל עד גיל 20: 2001
מדליית זהב באולימפיאדת אתונה 2004
תארים אישיים
מלך השערים בארגנטינה (אפרטורה 1999)
כדורגלן השנה באמריקה הדרומית (1999)
כדורגלן השנה בארגנטינה (1999)
השחקן המצטיין ומלך השערים באליפות העולם לנוער (2001)
השחקן המצטיין בליגה האירופית לעונת 2005/06
זכויות להט"ב בסיישל

| --- | --- |

סיישל
 מעמד בחוק:  חוקי מאז 2016
 טרנסג'נדריות:  אין נתונים
 שירות צבאי:  אין נתונים
 הגנה מפני אפליה:  קיים איסור על אפליה על רקע נטייה מינית בתעסוקה ודברי שטנה
 זכויות משפחה
 הכרה בזוגיות חד־מינית:  אין הכרה בזוגיות חד-מינית
 אימוץ:  אין הכרה באימוץ על ידי זוגות חד-מיניים
 
 הצבעה על הצהרת האו"ם:  בעד
לסביות, הומוסקסואלים, טרנסג'נדרים וביסקסואלים (להט"ב) בסיישל מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית מוגדרת כחוקית מאז 2016 בשטחי המדינה, ואפליה בתעסוקה ודברי שטנה על רקע נטייה מינית אסורה מאז 2006, מה שהופך את סיישל לאחת המדינות הבודדות ביבשת אפריקה שמחזיקות בהגנות משפטיות מהסוג הזה עבור אזרחי להט"ב בשטחן.
עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא ידועים נתונים אם קיימת הכרה משפטית בשינוי מגדר לטרנסג'נדרים בעלי דיספוריה מגדרית.
מעמד בחוק

עד יוני 2016, סעיף 151 מהתקופה הקולוניאלית של האימפריה הבריטית על סיישל בחוק העונשין של המדינה אסר על קיום פעילות הומוסקסואלית גברית בין מבוגרים בהסכמה עם עונש של עד 14 שנות מאסר למורשעים. עם זאת, איסור על פעילות הומוסקסואלית נשית לא נכלל בסעיף 151 או כל חוק פלילי אחר של איי סיישל. בכך, פעילות הומוסקסואלית נשית מוגדרת כחוקית בסיישל מאז ומעולם.
באוקטובר 2011 ממשלת סיישל הצהירה כי תבטל את ההפללה של פעילות הומוסקסואלית גברית בשטח המדינה באומרה "די בקרוב, כפי שהממשלה והחברה האזרחית רוצות". ב-29 בפברואר 2016 הגישה הממשלה הצעת חוק בנושא. האספה הלאומית (אנ') הייתה אמורה לשקול את היוזמה תוך מספר חודשים. התובע הכללי של סיישל רוני גובינדן שלל קיום משאל עם בנושא. הצעת החוק אושרה ב-18 במאי 2016 בהצבעת פה אחד 14-0. ההצעה נחתמה על ידי הנשיא ג'יימס מישל (אנ') כחוק ב-1 ביוני, ונכנסה לתוקף ב-7 ביוני 2016. בעקבות הצעת החוק, גיל ההסכמה בין זוגות הומוסקסואלים הפך לשוויוני לגיל ההסכמה של זוגות הטרוסקסואלים (18).
הכרה במערכות יחסים חד-מיניות

סיישל אינה מכירה בנישואים חד-מיניים, וגם לא בכל צורה מוגבלת יותר של זוגיות חד-מינית (איחוד אזרחי, נישואי חוזה, מעמד ידועים בציבור).
ביוני 2015 זוג גברים, אזרח בריטי ואזרח סיישלי, נישאו בטקס בנציבות העליונה הבריטית על ידי לינדזי סקול, הנציבה העליונה של איי סיישל.
הגנה מפני אפליה

חוק התעסוקה 1995 אוסר על אפליה בתעסוקה ודברי שטנה על רקע נטייה מינית, בעקבות תיקון שהוכנס לתוכן שלו בשנת 2006 בסעיף 2 לחוק שקובע כדלקמן:
"הטרדה" פירושה כל מעשה, דיבור או מחווה לא ידידותית של אדם אחד כלפי אדם אחר, המבוססים על הנטייה המינית של האדם האחר אשר ישפיעו לרעה על כבודו של האדם האחר או יגרמו לאותו אדם להרגיש מאוים, מושפל או נבוך".
סעיף 46א. (1) לחוק קובע באומרו כי:
"בעוד קיבל מעסיק החלטה נגד עובד מטעמי נטייתו המינית של העובד... רשאי העובד להגיש תלונה לראש ההנהלה תוך ציון כל הפרטים הרלוונטיים".
טבלת סיכום

| --- | --- |
פעילות הומוסקסואלית חוקית:  (מאז 2016)
גיל הסכמה שווה לזוגות הטרוסקסואלים (18):  (מאז 2016)
חוקים נגד אפליה בתעסוקה:  (מאז 2006)
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה):  (מאז 2006)
נישואים חד-מיניים: 
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית לזוגות לסביות:  אין נתונים
הכרה משפטית בשינוי מגדר:  אין נתונים
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא:  אין נתונים
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים:  אין נתונים
גברים המקיימים יחסי מין עם גברים רשאים לתרום דם:
ראו גם

זכויות להט"ב
זכויות להט"ב באפריקה
זכויות להט"ב בחבר העמים הבריטי
הערות שוליים

↑  Seychelles To Decriminalize Homosexuality, Other Countries Say No | Care2 Causes, web.archive.org, ‏2016-06-16
↑  Seychelles' parliament to consider decriminalising homosexuality in 2016, www.seychellesnewsagency.com
↑  Joe Morgan, The Seychelles will make gay sex legal, Gay Star News, ‏2016-03-02 (באנגלית בריטית)
↑  Seychelles repeals colonial-era law banning gay sex, PinkNews | Latest lesbian, gay, bi and trans news | LGBT+ news, ‏2016-05-18 (באנגלית בריטית)
↑  Penal Code (Amendment) Act, 2016 | Seychelles Legal Information Institute, web.archive.org, ‏2019-05-28
↑  PENAL CODE (AMENDMENT) ACT, 2016, web.archive.org
↑  First same-sex union in Seychelles takes place at British high commissioner’s residence, www.seychellesnewsagency.com
מחלף כרמיאל מערב

| --- | --- |

מחלף כרמיאל מערב, פברואר 2022
 תאריך הקמה:  יוני 2021
 מיקום:  כרמיאל
 כבישים במחלף:    כביש 85   כביש 784
 מסילות במחלף:  מסילת עכו - כרמיאל
 קואורדינטות:  32°55′24″N 35°16′49″E﻿ / ﻿32.923258°N 35.280281°E﻿ / 32.923258; 35.280281
 
  (למפת הגליל המערבי מוגדלת) מחלף כרמיאל מערב(למפת הגליל המערבי רגילה) מחלף כרמיאל מערב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף כרמיאל מערב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף כרמיאל מערב
 
מחלף כרמיאל מערב הוא מחלף המחבר את כביש 784 לכביש 85 וממוקם מערבית לעיר כרמיאל.
המחלף נבנה כדי ליצור הפרדה מפלסית בין מסילת עכו - כרמיאל לכביש 784 (מפגש מספר 300) אשר יצר פקקים רבים באזור משגב וכרמיאל ותאונות דרכים קטלניות. הקמת המחלף תוכננה לפני הקמת הרכבת, ונתקלה בהתנגדויות מצד הרשויות המקומיות בכפר בענה ובכרמיאל. במהלך תכנון המחלף, הושמעו ביקורות כי התהליך הועכב ממניעים פוליטיים. למרות זאת, המכרז לבניית המחלף פורסם ביולי 2018 והעבודות החלו בספטמבר שלאחר מכן. הבנייה הושלמה ביוני 2021 ועלתה כ-400 מיליון ש"ח.
המחלף במבט מהצד, פברואר 2022
ראו גם

מפגשי כביש–מסילה בישראל
הערות שוליים

↑  אחיה ראב"ד, צפון מתעורר: השלמת מחלפים, הרחבת כבישים וזכיינית חדשה למטרונית, באתר ynet, 1 בינואר 2021
↑  עדי חשמונאי, לא בנו מחלף - כי אלה "לא ערים ליכודיות", באתר ישראל היום, ‏26 בנובמבר 2017
↑  הקמת מחלף בצומת כבישים 85 ו-784 בהתאם לתת"ל 17 א', באתר נתיבי ישראל
↑  בשורה לסובלים מהרכבת בכרמיאל: הפקקים יטופלו, באתר ynet, 20 בספטמבר 2018
↑  כך נראים 400 מיליון ש"ח: הושלם מחלף כרמיאל מערב, באתר זהר.נט, ‏24 ביוני 2021
זנדהורסט

| --- | --- |
סמל עיר המחוז אָאוּרִיךְ שבה נמצא הכפר זנדהורסט
סמל עיר המחוז אָאוּרִיךְ שבה נמצא הכפר זנדהורסט
 מדינה:  גרמניה גרמניה
 מדינה פדרלית:  סקסוניה התחתונה סקסוניה התחתונה
 שטח:  10.77 קמ"ר
 גובה:  8 מטרים
 אוכלוסייה:  ‏
  ‑ צפיפות:  395 נפש לקמ"ר (2020)
 קואורדינטות:  53°29′24″N 7°29′41″E﻿ / ﻿53.49°N 7.49472°E﻿ / 53.49; 7.49472 
 אזור זמן:  UTC +1
  מפת מיקום  מפה מפורטת   (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניזנדהורסט(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניזנדהורסט(למפת סקסוניה התחתונה רגילה) הנובר אוסנבריק אולדנבורג גטינגן וולפסבורג זלצגיטר הילדסהיים וילהלמסהאפן דלמנהורסט שלזוויג-הולשטיין ה. מקלנבורג מערב פומרניה  בר. סקסוניה אנהלט  תורינגיה הסן נורדריין וסטפאליה  הולנדזנדהורסט(למפת סקסוניה התחתונה מוגדלת) הנובר אוסנבריק אולדנבורג גטינגן וולפסבורג זלצגיטר הילדסהיים וילהלמסהאפן דלמנהורסט שלזוויג-הולשטיין ה. מקלנבורג מערב פומרניה  בר. סקסוניה אנהלט  תורינגיה הסן נורדריין וסטפאליה  הולנדזנדהורסט  he tabBackground:;tabBorder:#aaa;defaultTab:0;
זַנְדְהוֹרְסְט (בגרמנית: Sandhorst) הוא כפר הנמצא בתוך שטח השיפוט של עיר המחוז אָאוּרִיךְ, שממוקם מצפון למרכזהּ, במזרח פריזיה, שבסקסוניה התחתונה.
היסטוריה

בעבר הכפר זַנְדְהוֹרְסְט היה במשך מאות שנים ראשות עצמאית. הכפר סופח ב-1 ביולי 1972 לעיר המחוז אאוריך בעקבות הרפורמה המוניציפלית בממשל המקומי בסקסוניה התחתית.
בין החודשים נובמבר 1947 ועד אוגוסט 1948 בזמן שמעפילי אניית המעפילים אקסודוס 1947 שהו במחנה אמדן, בעקבות מבצע אואזיס, בו הבריטים גרשו את מעפילי האנייה חזרה לגרמניה, רוב העיר אמדן הייתה הרוסה. המקום היחיד באזור, שבו בית החולים ובית היולדות לא נפגעו בהפצצות המסיביות של בנות הברית, היה בכפר זנדהורסט. אי לכך, היולדות מהאזור וממחנה המעפילים, הופנו לבית היולדות שבכפר. בית היולדות התקיים במקום עד שנת 1985, מיום שבית היולדות נסגר המתחם על כל המבנים שבו הפכו למכון מחקר חקלאי הנותן שירות לכל חקלאיי סקסוניה התחתונה.
גאוגרפיה

הכפר ממוקם כ-1.5 ק"מ מצפון למרכז העיר אאוריך.
הכפר זנדהורסט נכון לתאריך 31 דצמבר 2019, משתרע על שטח של כ -10.8 קמ"ר. גרים בו כ -4,458 תושבים. צפיפות האוכלוסייה עומדת על כ־395 תושבים לקילומטר רבוע. זנדהורסט הוא הכפר המאוכלס ביותר מבין 21 הכפרים והעיירות הכלולים בשטח השיפוט של עיר המחוז אאוריך.
הכפר נמצא בגובה של 8 מטר מעל גובה פני הים. ממזרח לכפר בעיקר ומצפון מערב ישנם אזורי ביצות כבול נרחבים כתוצאה ממי תהום עיליים העולים לפני השטח.
כלכלה > תעשייה

הכפר זנדהורסט חולק אזור תעשייה גדול עם מחוז טננהאוזן(גר'). בין היתר, באזור תעשייה זה נמצא המפעל של יצרן טורבינות הרוח לייצור חשמל אנרקסון (גר') . על מנת לשנע את הציוד המיוצר במפעל נאלצו משאיות ענק לחצות את הכפר כדי להגיע לכבישים הפדרליים 28 ,31 או לנמל אמדן. תנועת משאיות זו גרמה לבעיות תנועה משמעותיות בכפר. כדי להקל על בעיות אלה, בשנת 2008 הופעל מחדש קו הרכבת הישן שעבר מדרום מערב לכפר.
גורם כלכלי חשוב נוסף הכלול בשטח השיפוט של הכפר, הוא מחנה הצבא בשם קסקטין בְּלִיכֶר - Blücher Barracks של הדיוויזיה הרביעית המוטסת בלופטוואפה. בשנות השישים נבנו באזור זנדהורסט כנסייה, בתי ספר וגני ילדים עבור משפחותיהם של אנשי חיל האוויר החיים במחנה.
כלכלה > תיירות

תיירים יכולים ליהנות מיער מחטני גדול וצפוף באזור זנדהורסט, עם מתקני משחק לילדים, שבילי כושר וטחנת הקמח של זנדהורסט שהוקמה בשנת 1908 הפתוחה למבקרים.
כלכלה > חקלאות

ממזרח וצפון-מערב לזנדהורסט, ישנם אזורי ביצות כבול נרחבים כתוצאה ממי תהום עיליים, המעובדים זה עשרות שנים על ידי חקלאיי האזור.
גלריה

הכפר זנדהורסט בתחום השיפוט של עיר המחוז אאוריך.
לוגו של החברה לייצור טורבינות רוח לייצור חשמל הנמצא בזנדהורסט
מפעל הייצור לטורבינות רוח הנמצא בזנדהורסט. ברקע נראים בתי הכפר
טורבינות רוח לייצור חשמל
יער בזנדהורסט
רשימת ילדי מעפילי אניית המעפילים אקסודוס-1947 שנולדו בבית היולדות שבזנדהורסט בין החודשים נובמבר 1947 ועד אוגוסט 1948
תעודת לידה של היילוד לוי דניאל ממחנה אמדן שנולד בבית היולדות זנדהוסט אאוריך
בית היולדות לשעבר בזנדהורסט. החל משנת 1985 משמש כמכון מחקר חקלאי
מחנה הצבא בשם קסקטין בְּלִיכֶר - Blücher Barracks של הדיוויזיה הרביעית המוטסת בלופטוואפה
ראו גם

אמדן
מבצע אואזיס
הערות שוליים

↑  Federal Statistical Office (ed.): . W. Kohlhammer GmbH, Stuttgart / Mainz 1983, ISBN 3-17-003263-1, p. 261 .
↑  אהרון דישון, מאהרונצ‘יק לאהר‘לה, מסעו של אהרון דישון, משם-לפה, 2017, עמ' 80
↑  ראה בגלריית הצילומים:- צילומי תעודת לידה של יילוד ממחנה אמדן ורשימת הילדים ממשפחות מעפילי האקסודוס שנולדו בזנדהורסט.
זכויות להט"ב בסורינאם

| --- | --- |

סורינאם
 מעמד בחוק:  חוקי מאז 1869
 טרנסג'נדריות:  אין הכרה בהתאמה מגדרית (פסיקת בית משפט ממתינה לאישור)
 שירות צבאי:  אין נתונים
 הגנה מפני אפליה:  הגנה מוחלטת מפני אפליה על רקע נטייה מינית
 זכויות משפחה
 הכרה בזוגיות חד־מינית:  אין הכרה בזוגיות חד מינית
 אימוץ:  אין הכרה באימוץ על ידי זוגות חד מיניים
 
 הצבעה על הצהרת האו"ם:  בעד
לסביות, הומואים, טרנסג'נדרים וביסקסואלים (להט"ב) בסורינאם מתמודדים עם אתגרים משפטיים וחברתיים שתושבים הטרוסקסואלים אינם חווים. פעילות הומוסקסואלית של גברים ונשים היא חוקיות בסורינאם מאז 1869 בעוד קיימת הגנה מוחלטת מפני אפליה על רקע נטייה מינית דברי שטנה, מתן סחורות ושירותים ותעסוקה מאז 2015. עם זאת, נישואים חד-מיניים ואיחודים אזרחיים בין זוגות חד מיניים אינם מוכרים בחוק. אף על פי אי הכרתן של מערכות יחסים חד מיניות בחוק, סורינאם מחויבת משפטית לפסיקת בית הדין האינטר-אמריקאי לזכויות אדם מינואר 2018, שקבעה כי הכרה בנישואים חד מיניים היא זכות אדם המוגנת על ידי האמנה האמריקאית לזכויות אדם עליה חתומה.
במאי 2015, "PlanetRomeo", רשת להט"ב חברתית, פרסמה את אינדקס האושר הראשון שלה (GHI) בו גברים הומוסקסואלים מלמעלה מ-120 מדינות נשאלו על איך הם מרגישים לגבי השקפת החברה על הומוסקסואליות, איך הם חווים את הדרך שבה הם מתקבלים על ידי אנשים אחרים ועד כמה הם מרוצים מחייהם. סורינאם דורגה במקום ה-46 עם ציון "GHI" במקום ה-48. בעוד שהומוסקסואליות הוחשבה בעבר כטאבו בחברה הסורינאמית, מחקרים לאורך השנים מצאו כי הגישות החברתיות במדינה מוגדרות במגמת עלייה ברמת קבלת חברי הקהילה בשנים האחרונות.
מעמד בחוק

פעילות הומוסקסואלית הפכה לחוקית בסורינאם מאז 1869. עם זאת, גיל ההסכמה איננו מוגדר כשווה בין זוגות הטרוסקסואלים (16) להומוסקסואלים (18).
הכרה במערכות יחסים חד מיניות

סורינאם אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות).
ב-9 בינואר 2018, בית הדין האינטר-אמריקאי לזכויות אדם (IACHR) קבע כי מדינות החתומות על האמנה האמריקאית לזכויות אדם (בהן סורינאם) מחויבות לאפשר לזוגות חד מיניים להינשא. הפסיקה, שקבעה תקדים מחייב למדינות רבות באמריקה הלטינית, קובעת כי,
"המדינה חייבת להכיר ולהבטיח את כל הזכויות הנגזרות מקשר משפחתי בין בני אותו המין בהתאם להוראות הסעיפים 11.2 ו-17.1 של האמנה האמריקאית. (...) בהתאם לסעיפים 1.1, 2, 11.2, 17 ו-24 של האמנה האמריקאית, יש צורך להבטיח גישה לכל הדמויות הקיימות במערכות המשפט המקומיות, לרבות הזכות להינשא. (...) להבטיח את ההגנה על כל הזכויות של משפחות שנוצרו על ידי זוגות חד מיניים, ללא אפליה ביחס לאלו המורכבות על ידי זוגות הטרוסקסואלים".
הגנה מפני אפליה

במרץ 2015 הציגה הממשלה חקיקה עבור דברי שטנה הכוללת נטייה מינית כאיסור על אפליה. סעיפים 175, 175א ו-176 של חוק העונשין של סורינאם עודכנו כך שיכללו נטייה מינית בתוכנם לאחר מכן. עבירה על חוק זה עלולה לגרור עונש מאסר של עד שנה או קנס. בנוסף, סעיפים 176ג ו-500א אוסרים אפליה על רקע נטייה מינית בתעסוקה ובמתן סחורות ושירותים.
זהות מגדרית

בינואר 2017, בית משפט מחוזי העניק לאישה טרנסג'נדרית את הזכות לשנות את מגדרה באופן רשמי בלשכה המרכזית לעניינים אזרחיים והורתה למרשם לשנות רשמית את הרישום שלה כדי לשקף את מעמדה. איגוד הכנסיות הפנטקוסטליות בסורינאם (VVPES) והאגודה האסלאמית של סורינאם (SIV), שמחו נגד מתן זכות להכרה בהתאמה מגדרית עבור טרנסג'נדרים ציינו כי "יקבלו את פסק הדין". בפברואר 2017 ערערה הלשכה המרכזית לעניינים אזרחיים על פסיקת בית המשפט.
תנאי מחיה

מצעד זכויות הלהט"ב הציבורי הראשון של סורינאם התקיים ב-11 באוקטובר 2011 (יום היציאה מהארון הבינלאומי) בפרמריבו, בעקבות הערות הומופוביות מטעם חבר הפרלמנט רוני אסבינה נגד הומוסקסואליות. שני חברי האספה הלאומית, בהם חריש מונורת', השתתפו באירוע. ציונו אורגן בחלקו על ידי "Suriname Men United", ארגון הגברים ההומואים הגדול במדינה.
קבוצות למען זכויות להט"ב נוספים במדינה כוללות את "PAREA" ו-"LGBT Platform Suriname" אשר מארגנות לעיתים סמינרים עם המשטרה בנושאי זיהוי אלימות נגד להט"ב, והכרה משפטית בזוגות חד מיניים.
בסוף 2016, שרת המשפטים ג'ניפר ואן דייק-סילוס ארגנה מספר דיונים ציבוריים עבור זכויות להט"ב בשיתוף החברה האזרחית בסורינאם.
טבלת סיכום

| --- | --- |
פעילות הומוסקסואלית חוקית:  (מאז 1869)
גיל הסכמה שווה לזוגות הטרוסקסואלים: 
חוקים נגד אפליה בתעסוקה:  (מאז 2015)
חוקים נגד אפליה במתן סחורות ושירותים:  (מאז 2015)
חוקים נגד אפליה בכל התחומים האחרים (כולל אפליה עקיפה, דברי שנאה):  (מאז 2015)
נישואים חד מיניים: 
הכרה בזוגות חד מיניים (איחוד אזרחי, שותפות לחיים): 
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
לסביות, הומואים, טרנסג'נדרים וביסקסואלים מוצהרים רשאיים לשרת בצבא:  אין נתונים
זכות להתאמה מגדרית בחוק: 
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: (לא חוקי עבור הטרוסקסואלים גם כן)
גברים המקיימים יחסי מין עם גברים רשאיים לתרום דם:  אין נתונים
הערות שוליים

1 2  Gay Life in Suriname – Parea Suriname (באנגלית אמריקאית)
↑  Suriname Age of Consent & Statutory Rape Laws, www.ageofconsent.net
↑  "Latin American human rights court urges same-sex marriage legalization". Reuters (באנגלית). 2018-01-10. נבדק ב-2021-12-02.
↑  Inter-American Court endorses same-sex marriage; Costa Rica reacts, The Tico Times | Costa Rica News | Travel | Real Estate, ‏2018-01-10 (באנגלית אמריקאית)
1 2  Boris Dittrich and Faisel Tjon-A-Loi, Suriname Should Do the Right Thing on LGBT Rights at the UN, PassBlue, ‏2016-12-14 (באנגלית אמריקאית)
↑  SRU-K1-2017-2 - Hof van Justitie, ‏2019-05-02 (באנגלית אמריקאית)
↑  Yvanna Hilton mag als vrouw door het leven - DWTonline.com, web.archive.org, ‏2017-01-12
↑  Transgender wins case for sex change recognition, web.archive.org, ‏2017-01-13
↑  Suriname appeals transgender verdict, web.archive.org, ‏2017-11-01
↑  Suriname holds first gay rights march, News24 (באנגלית אמריקאית)
↑  Suriname Debates Equal Rights, Human Rights Watch, ‏2017-11-06 (באנגלית)
מזמורי צ'יצ'סטר

מזמורי צ'יצ'סטר היא יצירה מאת ליאונרד ברנשטיין לנער סופרן או קונטרה-טנור, רביעיית סולנים, מקהלה ותזמורת (3 חצוצרות בסי במול, 3 טרומבונים, טימפני, כלי הקשה (5 נגנים), 2 נבלים וכלי קשת). בעיבוד מאת המלחין תפקיד התזמורת הופחת בגודלו לעוגב, נבל וכלי הקשה.
את הליברית ארגן ברנשטיין עצמו מתוך כתבי תהילים:
בחלק הראשון - תהילים ק' ותהילים ק"ח
בחלק השני - תהילים ב' ותהילים כ"ג
בחלק השלישי - תהילים קל"א ותהילים קל"ג
היצירה הוזמנה בשנת 1965 על ידי ג'ון בירץ', נגן העוגב של כנסיית צ'יצ'סטר, ווולטר האסי, הכומר הבכיר, עבור פסטיבל הכנסיות הדרומי.
ביצוע הבכורה העולמי היה באולם הפילהרמונית של ניו יורק ב-15 ביולי 1965 בניצוחו של המלחין. הביצוע הבא היה בפסטיבל צ'יצ'סטר ב-31 ביולי בניצוחו של ג'ון בירץ'. חלק מהחומרים ביצירה לקוחים מתוך טיוטות של סיפור הפרברים, אשר במקור היה אמור לערב כנופיה יהודית-אמריקנית.
ליברית > פתיחה

ספר תהלים, פרק ק"ח, פסוק ג'
ליברית > פרק ראשון

ספר תהלים, פרק ק'
ליברית > פרק שלישי

ספר תהלים, פרק קל"א
ליברית > פינאלה

ספר תהלים, פרק קל"ג, פסוק א'
וולטה (נהר)

| --- | --- |
גשר אדומה על הוולטה, דרומית לסכר אקוסומבו
גשר אדומה על הוולטה, דרומית לסכר אקוסומבו
 מידע כללי
 אורך:  1,500 ק"מ
 ספיקה ממוצעת:  1,210 מ"ק לשנייה
 אגן ניקוז:  407,093 קמ"ר
 מוצא:  מערב בורקינה פאסו - הוולטה השחור צפון בורקינה פאסו - הוולטה הלבן מרכז בורקינו פאסו - הוולטה האדום
 יובלים:  Daka River, Black Volta, Todzie River 
 שפך:  מפרץ גינאה, באוקיינוס האטלנטי
 מדינות באגן הניקוז:  גאנה, חוף השנהב ובורקינה פאסו
 הוולטה ושלושת יובליו העיקריים: הוולטה האדום, השחור והלבן
 
נהר וולטה הוא נהר באפריקה המערבית בתחומן של גאנה ובורקינה פאסו. הנהר ניזון משלושה יובלים - הוולטה האדום, הוולטה השחור והוולטה הלבן. לאחר איחודו, זורם הנהר אל אגם וולטה, מאגר המים המלאכותי הגדול בעולם שנוצר לאחר הקמת סכר אקוסומבו. אורכו של האגם 520 ק"מ, והוא משמש לייצור חשמל, לתחבורה וכמקור למי השקיה. נהר וולטה נשפך אל מפרץ גינאה, והוא המקור לשמה הקודם של בורקינה פאסו (וולטה עילית).
אחת מזרועות הדלתה בשפך הנהר. מבט מהנהר לאוקיינוס
ועדת מור יוסף

ועדת מור יוסף הייתה ועדה ציבורית שמונתה על ידי מנכ"ל משרד הבריאות ב-7 ביוני 2010, על מנת לבחון את ההסדרה החקיקתית של נושא הפריון וההולדה בישראל.
הוועדה התבקשה להגיש את המלצותיה עד לחודש יוני 2011, אך בשל היקף ומורכבות הנושאים שנידונו ובהתאם לבקשת הוועדה, הוארך המועד להגשת ההמלצות ואלו הוגשו לבסוף במהלך חודש מאי 2012. הרקע המיידי להקמת הוועדה היה עתירה לבית המשפט הגבוה לצדק של בני זוג שביקשו הכרה כ"הורים מיועדים" במסגרת הליך פונדקאות.
נוכח המורכבות של סוגיית הפונדקאות בכללותה, הודיעה המדינה לבית המשפט הגבוה לצדק כי בכוונתה להקים מיוזמתה ועדה לבחינת מכלול נושא הפריון וההולדה בישראל, ובמסגרת זאת תיבחן גם סוגיית הפונדקאות על כל היבטיה.
הרכב הוועדה

בראש הוועדה עמד הפרופסור שלמה מור יוסף ולצידו הרכב של 14 מומחים מדיסציפלינות שונות:
פרופ' ריאד אגבריה, מנהל בית הספר לרוקחות באוניברסיטת בן-גוריון בנגב
פרופ' מרתה דירנפלד, מנהלת היחידה להפריה חוץ גופית בבית החולים כרמל ויו"ר האיגוד הישראלי לחקר הפריון
אורנה הירשפלד, עובדת סוציאלית ראשית לחוק ההסכמים לנשיאת עוברים ממשרד הרווחה
עו"ד מירה היבנר־הראל, היועצת משפטית של משרד הבריאות
ד"ר מרדכי הלפרין, הממונה על אתיקה רפואית במשרד הבריאות
ד"ר שלומית כהן, פסיכולוגית קלינית ופסיכואנליטיקאית
עו"ד מוריה כהן־בקשי, ממחלקת ייעוץ וחקיקה במשרד המשפטים
פרופ' אסא כשר מאוניברסיטת תל אביב
פרופ' אפרת לוי-להד, מנהלת המכון לגנטיקה רפואית במרכז הרפואי שערי צדק
פרופ' יוסי לסינג, מנהל אגף נשים ויולדות בבית החולים ליס לנשים וליולדות
עו"ד יהושע שופמן, לשעבר המשנה ליועץ המשפטי לממשלה
פרופ' אברהם שטיינברג, מנהל היחידה לאתיקה רפואית במרכז הרפואי שערי צדק
עו"ד אביטל וינר-אומן
בשל מורכבות הנושאים שבהם עסקה הוועדה, הייתה חשיבות כי הרכבה של הוועדה יביא לידי ביטוי את מגוון התחומים הרלוונטיים לדיון בנושאים אלו.
תהליך עבודת הוועדה

עבודת הוועדה נמשכה כשנה וחצי ובמהלכה התכנסה מליאת הוועדה 22 פעמים. בשל היותה של הוועדה ועדה ציבורית, האמורה להגיש המלצותיה בנושאים אשר חלקם שנויים במחלוקת, הוועדה הסכימה בישיבתה הראשונה כי יש לפנות אל הציבור הרחב ולהזמינו להשמיע בפני הוועדה את עמדותיו והצעותיו בנושאים שעמדו על הפרק. במסגרת הפניה לציבור, הגיעו אל הוועדה כ-80 פניות, מתוכן 16 פונים הוזמנו להופיע בפני הוועדה.
עקרונות מנחים לעבודת הוועדה

הוועדה ציינה כי המלצותיה ניתנו על יסוד מספר עקרונות כלליים שונים אותם פירטה בדוח, כאשר כל החלטה של הוועדה להמליץ על הסדר מסוים התבססה על נימוקים בדבר העדיפות שיש לתת להסדר המומלץ על פני הסדרים חלופיים.
הוועדה ציינה כי שני עקרונות שימשו כעקרונות מובילים בנושאים השונים. הראשון שבהם הוא הזכות להורות למול שיקולי טובת הילד. השיקול המנחה השני הוא הבטחת קיומו של קשר גנטי לפחות עם אחד מההורים שיגלו את הילד, או לחלופין קשר הנוצר על ידי נשיאת ההיריון על ידי האם וזאת על מנת למנוע מצב בו הליכי פיריון ישמשו להולדת ילד שלא יהיה בינו לבין הוריו המגדלים כל זיקה ביולוגית אליו- בין גנטית או מכוח נשיאת ההיריון.